**โครงการตรวจคัดกรองมะเร็งปากมดลูกและมะเร็งเต้านม ปี 2561**

**โรงพยาบาลส่งเสริมสุขภาพตำบลบ้านบือแนปีแน ตำบลประจัน อำเภอยะรัง จังหวัดปัตตานี**

หลักการและเหตุผล

ในปัจจุบันโรคมะเร็งปากมดลูกเป็นสาเหตุการตายอันดับหนึ่งของประเทศไทย ซึ่งทำให้เป็นปัญหาสาธารณสุขที่สำคัญ เพราะทำให้เกิดการสูญเสียทรัพยากรบุคคลและสิ้นเปลืองค่าใช้จ่ายในการรักษาพยาบาล การป้องกันและควบคุมโรคมะเร็งปากมดลูกและมะเร็งเต้านมต้องมีการค้นหา โดยการตรวจหาเซลล์มะเร็งให้พบตั้งแต่อยู่ในระยะเริ่มแรกและ ในระยะก่อนเป็นมะเร็งซึ่งสามารถรักษาให้หายได้ และเสียค่าใช้จ่ายน้อยกว่าการรักษาในระยะลุกลาม และจากการศึกษาขององค์การอนามัยโลก ได้พบว่าการคัดกรองด้วยการทำ Pap smearในสตรีกลุ่มเป้าหมายอายุ 30 – 60 ปี ทำให้ช่วยลดอัตราการเกิดและอัตราการตายจากโรคมะเร็งปากมดลูกได้

จากการสรุปผลการตรวจคัดกรองมะเร็งปากมดลูกของสตรีกลุ่มเป้าหมายอายุ 30 – 60 ปี ตั้งแต่ปีงบปีงบประมาณ 2558 – 2560 ( 3 ปี) โดยโรงพยาบาลส่งเสริมสุขภาพตำบลบ้านบือแนปีแน ในเขตพื้นที่ หมู่ที่ 4,5,6 และ 7 ตำบลประจัน อำเภอยะรัง ได้จำนวน 309 คน จากจำนวนสตรีกลุ่มเป้าหมายทั้งหมด 599 คน คิดเป็นร้อยละ 51.59 ซึ่งต่ำกว่าเกณฑ์ที่กระทรวงสาธารณสุขกำหนดให้ได้ ไม่ต่ำกว่าร้อยละ 60 ของสตรีอายุ 30 – 60 ปี (3 ปี) และทางกระทรวงสาธารณสุขได้กำหนดให้ตรวจคัดกรองมะเร็งปากมดลูก ให้ได้ 100% ในสตรีกลุ่มเป้าหมาย อายุ 30 -60 ปี ซึ่งปี 2561 (4 ปี) ให้ได้ตรวจคัดกรองกลุ่มเป้าหมายให้ได้ 80 % คิดเป็นจำนวนที่ต้องทำเพิ่มจากจำนวนสะสมของกลุ่มเป้าหมาย จำนวน 170 คน จึงจะได้ตามเกณฑ์ 80 % ในระยะสะสม 4 ปี

 ทางโรงพยาบาลส่งเสริมสุขภาพตำบลบ้านบือแนปีแน จึงจัดทำโครงการตรวจคัดกรองมะเร็งปากมดลูกและมะเร็งเต้านม ปี 2561 เพื่อให้ครอบคลุมกลุ่มเป้าหมายดังกล่าว อันจะช่วยทำให้พบผู้ป่วยด้วยโรคมะเร็งปากมดลูกและมะเร็งเต้านมได้ตั้งแต่ระยะแรกได้มากขึ้น ซึ่งจะส่งผลให้ลดอัตราการตายจากโรคมะเร็งดังกล่าวได้อีกทางหนึ่ง

### วัตถุประสงค์

###

###  1.เพื่อให้ประชาชนมีความรู้และเห็นความสำคัญของการตรวจคัดกรองโรคมะเร็งปากมดลูกและมะเร็งเต้านม

2.เพื่อให้ประชาชนกลุ่มเป้าหมายได้รับการตรวจคัดกรองมะเร็งปากมดลูกและมะเร็งเต้านม

3. เพื่อให้กลุ่มเป้าหมายที่ตรวจพบความผิดปกติได้รับการส่งต่อและได้รับการรักษาที่เหมาะสมและทันท่วงที

4.เพื่อค้นหาโรคมะเร็งปากมดลูกและมะเร็งเต้านมระยะเริ่มแรก

5.เพื่อให้ชุมชนและองค์กรในชุมชนมีส่วนร่วมและมีความตระหนักในการดูแลสุขภาพในการตรวจคัดกรองมะเร็งปากมดลูกและมะเร็งเต้านม

### กลุ่มเป้าหมาย

สตรีอายุ 30 – 60 ปี จำนวน 80 คน (กลุ่มเสี่ยงและกลุ่มเป้าหมาย)

### กลวิธีการดำเนินงาน

 1.จัดประชุมชี้แจงเจ้าหน้าที่และอาสาสมัครสาธารณสุขเพื่อวางแผนในการดำเนินงาน

2.จัดทำทะเบียนกลุ่มเป้าหมายสตรีอายุ 30 – 60 ปี และสตรีวัยเจริญพันธุ์

3.จัดทำโครงการ เพื่อขออนุมัติ พร้อมบันทึกข้อความในการปฏิบัติงาน

4.อาสาสมัครสาธารณสุขติดตามกลุ่มเป้าหมายและเผยแพร่ความรู้แก่กลุ่มเป้าหมายพร้อมนำส่งเพื่อตรวจคัดกรองมะเร็งปากมดลูก

5.จัดอบรมสตรีอายุ 30 – 60 ปี ในด้านความรู้ความเข้าใจมะเร็งปากมดลูกและมะเร็งเต้านม และสามารถตรวจมะเร็งเต้านมด้วยตนเองได้ พร้อมเจ้าหน้าที่สาธารณสุขร่วมตรวจคัดกรองมะเร็งปากมดลูก

6.ประเมินผลและรายงานผล

### ระยะเวลาดำเนินการ

 กุมภาพันธ์ 2561 – กันยายน 2561

**ผลผลิตและผลลัพธ์ของโครงการ**

ผลผลิต (Output) กลุ่มสตรี อายุ 30 - 60 ปี ได้รับการตรวจคัดมะเร็งปากมดลูก

 ผลผลิต (Output) กลุ่มสตรี ได้รับการตรวจและค้นหามะเร็งเต้านมและสามารถตรวจมะเร็งเต้านมด้วยตนเอง

ผลลัพธ์ (Outcome) กลุ่มสตรี อายุ 30 - 60 ปี ที่ป่วยได้รับการรักษาตั้งแต่ระยะเริ่มแรก

**ตัวชี้วัดความสำเร็จของโครงการ**

ร้อยละ80 กลุ่มสตรี อายุ 30 - 60 ปี ได้รับการตรวจคัดกรองมะเร็งปากมดลูก(รวมคัดกรองฯ 4 ปี)

 ร้อยละ80 กลุ่มสตรี ได้รับการตรวจและค้นหามะเร็งเต้านมด้วยตนเอง

ร้อยละ100 ของกลุ่มเป้าหมายที่ตรวจพบความผิดปกติได้รับการส่งต่อและรักษา

### งบประมาณ (จากกองทุนหลักประกันสุขภาพตำบลประจัน ปี 2561 จำนวน 20,800 บาท )

 ดังรายละเอียดดังนี้

1. ค่าอาหารกลางวันในการจัดอบรม (รุ่นละ 1 วัน)

 รุ่นที่ 1 จำนวน 40 คน x70 บาท x 1 วัน เป็นเงิน 2,800 บาท

 รุ่นที่ 2 จำนวน 40 คน x70 บาท x 1 วัน เป็นเงิน 2,800 บาท

 รวมเป็นเงิน 5,600 บาท

1. ค่าอาหารว่างและเครื่องดื่มในการจัดอบรม

 รุ่นที่ 1 จำนวน 40 คน x50 บาท x 1 วัน (มื้อละ 25 บาท 2 มื้อต่อวัน) เป็นเงิน 2,000 บาท

รุ่นที่ 2 จำนวน 40 คน x50 บาท x 1 วัน (มื้อละ 25 บาท 2 มื้อต่อวัน) เป็นเงิน 2,000 บาท

 รวมเป็นเงิน 4,000 บาท

3. ค่าวิทยากรในการจัดอบรม

 รุ่นที่ 1 1 คน x 6 ชม. X 600 บาท x 1 วัน เป็นเงิน 3,600 บาท

 รุ่นที่ 2 1 คน x 6 ชม. X 600 บาท x 1 วัน เป็นเงิน 3,600 บาท

4. ค่าวัสดุอุปกรณ์ในการจัดอบรม เป็นเงิน 4,000 บาท

  **รวมเป็นเงิน 20,800 บาท**

**ผู้รับผิดชอบโครงการ**

 โรงพยาบาลส่งเสริมสุขภาพตำบลบ้านบือแนปีแน ตำบลประจัน อำเภอยะรัง จังหวัดปัตตานี

### ประเมินผล

###  ร้อยละ 80 ของกลุ่มสตรี อายุ 30 - 60 ปี ได้รับการตรวจมะเร็งปากมดลูกสะสม 4 ปี (2558 – 2561)

 ร้อยละ 80 กลุ่มสตรี ได้รับการตรวจและค้นหามะเร็งเต้านมด้วยตนเอง

### ประโยชน์ที่คาดว่าจะได้รับ

 1.กลุ่มสตรีวัยเจริญพันธุ์มีความรู้เรื่องโรคมะเร็งปากมดลูกและมะเร็งเต้านม

 2.สตรีกลุ่มเป้าหมายได้รับบริการตรวจมะเร็งปากมดลูกและมะเร็งเต้านม

 3.ลดอัตราการตายโดยสาเหตุจากโรคมะเร็งปากมดลูกและมะเร็งเต้านม

 ลงชื่อ……………………………ผู้เขียน/เสนอโครงการ

 ( นางอาซีซะห์ จะปะกียา )

 เจ้าพนักงานสาธารณสุขชำนาญงาน

 ลงชื่อ……………………………ผู้สนับสนุนโครงการ

 ( นายแวสะมาแอ กาโฮง )

 ผู้อำนวยการโรงพยาบาลส่งเสริมสุขภาพตำบลบ้านบือแนปีแน

 ลงชื่อ…………………………….ผู้เห็นชอบโครงการ

 ( นางสาวยามีละห์ เจะเตะ )

 เลขานุการกองทุนหลักประกันสุขภาพตำบลประจัน

 ลงชื่อ ……………………………ผู้อนุมัติโครงการ

 ( นายดาโอะ สะดี )

 ประธานกองทุนหลักประกันสุขภาพตำบลประจัน

แผนการดำเนินการโครงการ อสม.ร่วมรณรงค์ตรวจคักดรองมะเร็งปากมดลูกและมะเร็งเต้านม

ปี 2558

ชมรมอาสาสมัครสาธารณสุขตำบลประจัน(รพ.สต.บือแนปีแน) อำเภอยะรัง จังหวัดปัตตานี

|  |  |
| --- | --- |
| กิจกรรม | เดือน |
| ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1.จัดประชุมชี้แจงจนท.สาธารณสุขและ อสม. |  |  |  |  |  |  |  |  |
| 2.จัดทำทะเบียนสตรีอายุ 30 -60 ปี |  |  |  |  |  |  |  |  |
| 3.จัดทำและเสนอโครงการ |  |  |  |  |  |  |  |  |
| 4.จัดอบรมกลุ่มเป้าหมายและผู้เกี่ยวข้อง |  |  |  |  |  |  |  |  |
| 5.ร่วมรณรงค์และตรวจคัดกรองกลุ่มเป้าหมาย |  |  |  |  |  |  |  |  |
| 6.สรุป/ประเมินผลโครงการ |  |  |  |  |  |  |  |  |